Napa start oli nagu ikka vägev ja esimesse kurvi minnes oli ta juba ees. Kuid alates kolmandast ringist märgiti ringitabelisse esimesena Asmeri nimi. Ta võitiski 29 sekundiga Napa ees. Tuleb arvestada, et Napa teadis täpselt spartakiaadikoondise huve ja sõitis kindla peale, aga ikkagi edestas kolmandaks tulnud Kozankovi tervelt ringiga. Sel päeval olid Toivo Asmer ja tema auto ettevalmistus paremad.